[{"text_idx": "#000000", "text": "Dyma gyfle i weld a lawrlwytho adnoddau addysgol sydd wedi\u2019u cynhyrchu yn rhan o Ecostructure, gan gynnwys fideos, taflenni ffeithiau, canllawiau adnabod a\u2019n llythyrau newyddion ynghylch arfer gorau."}, {"text_idx": "#000001", "text": "Gallwch wylio pob un o\u2019n fideos ar ein sianel YouTube . Gwyliwch rai o\u2019r uchafbwyntiau isod i ddechrau, yna ewch i YouTube i weld pob un o\u2019r fideos a gynhyrchwyd yn ystod y prosiect."}, {"text_idx": "#000003", "text": "Gwella bioamrywiaeth strwythurau artiffisial morol o ddiddordeb cynyddol, gyda hwb polisi ac awydd diwydiant i ymgorffori seilwaith sy\u2019n gyfeillgar i fioamrywiaeth mewn datblygiadau morol ac arfordirol. Gan ddilyn dulliau a ddatblygwyd gan y prosiect Tystiolaeth Cadwraeth , fe wnaethom grynhoi\u2019r dystiolaeth ddogfennol ar gyfer effeithiolrwydd camau cadwraeth y gellir eu cymryd i wella bioamrywiaeth adeileddau artiffisial morol. Edrychwch ar y fideo esboniwr animeiddiedig isod i ddysgu mwy!"}, {"text_idx": "#000004", "text": "Edrychwch ar yr adnodd ar-lein yma neu lawrlwythwch y crynodeb llawn yma ."}, {"text_idx": "#000005", "text": "Dyma gyfle i chi ddod i adnabod ymchwilwyr Ecostructure a\u2019r gwaith a gyflawnwyd ganddynt, yn y fideos byr hyn sy\u2019n ymdrin ag amryw agweddau ar y prosiect."}, {"text_idx": "#000006", "text": "Gweld y rhestr chwarae lawn gyda phob un o'r deg fideo yma ."}, {"text_idx": "#000007", "text": "Dyma gyfle i chi wylio\u2019r cyflwyniadau yn ein Cynhadledd Derfynol ym mis Mehefin 2022, sy\u2019n crynhoi ein gweithgareddau ymchwil a\u2019n canfyddiadau yn ystod y prosiect.."}, {"text_idx": "#000008", "text": "Gweler y rhestr chwarae lawn yma ."}, {"text_idx": "#000009", "text": "Dyma gyfle i chi wylio fideos sy\u2019n defnyddio technoleg ymgolli 360\u00b0 i archwilio arfordir Mo\u0302r Iwerddon, dan y dw\u0302r ac uwchben y dw\u0302r.."}, {"text_idx": "#000010", "text": "Taflenni ffeithiau a chanllawiau adnabod"}, {"text_idx": "#000011", "text": "Un o\u2019r bygythiadau byd-eang mwyaf i fioamrywiaeth ac ecosystemau yw\u2019r ffaith bod rhywogaethau estron goresgynnol yn cael eu cyflwyno ac yn ymledu. Mae rhywogaethau goresgynnol yn tueddu i ymledu i\u2019r graddau lle maent yn bygwth gallu bywyd gwyllt brodorol i oroesi neu lle maent yn niweidio\u2019r amgylchedd, yr economi neu iechyd pobl. Rydym wedi creu taflen ffeithiau i\u2019ch helpu i ddysgu mwy am rywogaethau goresgynnol morol, a dysgu mwy am yr hyn yr ydym yn ymchwilio iddo a\u2019r hyn y gallwch chi ei wneud i atal y rhywogaethau goresgynnol hyn rhag ymledu. Beth am argraffu\u2019r daflen ffeithiau ar gyfer eich myfyrwyr, eich sefydliad neu\u2019ch busnes, neu\u2019i darllen eich hun, drwy glicio ar y botymau isod."}, {"text_idx": "#000012", "text": "Addas ar gyfer ysgolion a dosbarthiadau"}, {"text_idx": "#000013", "text": "DNA amgylcheddol a barcodio DNA"}, {"text_idx": "#000014", "text": "Mae llawer o ymchwil Ecostructure yn golygu defnyddio DNA amgylcheddol a barcodio DNA. Gallwch ddysgu am y ddau gysyniad hyn, ac am sut yr ydym yn eu defnyddio, yn y pecyn hwn o daflenni ffeithiau. Maent yn addas i oedolion ifanc ac oedolion sy\u2019n awyddus i ddysgu mwy am sut y caiff geneteg ei defnyddio i adnabod rhywogaethau estron goresgynnol morol. Gallwch lawrlwytho\u2019r taflenni ffeithiau yn Gymraeg ac yn Saesneg isod."}, {"text_idx": "#000015", "text": "Addas ar gyfer myfyrwyr oed coleg"}, {"text_idx": "#000016", "text": "Canllaw i adnabod malwod ar lannau\u2019r mo\u0302r"}, {"text_idx": "#000017", "text": "Buodd Ecostructure yn cynnal menter gwyddoniaeth y bobl er mwyn cyfrannu achosion o weld malwod ar hyd glannau Mo\u0302r Iwerddon. Yn rhan o\u2019r Arolwg hwn o Falwod ar Lannau\u2019r Mo\u0302r, gwnaethom greu canllaw defnyddiol i\u2019w ddefnyddio yn y maes, er mwyn eich helpu i adnabod malwod cyffredin a welir ar lannau creigiog. Defnyddiwch y canllaw hwn, y mae modd ei argraffu, i adnabod y gragen foch, y top mo\u0302r porffor a\u2019r top mo\u0302r danheddog."}, {"text_idx": "#000019", "text": "Gosodwyd byrddau gwybodaeth gennym i esbonio ac i gyd-fynd a\u0302 gosodiadau eco-beirianyddol arbrofol o amgylch Iwerddon (Kilmore Quay, Co. Wexford a Malahide Marine) a Chymru (Cei Newydd, Prestatyn, ac Aberdaugleddau). Mae'r rhain yn rhoi trosolwg o eco-beirianneg a chynlluniau amrywiol y gellir eu hymgorffori i gynyddu'r fioamrywiaeth a geir ar strwythurau arfordirol artiffisial."}, {"text_idx": "#000021", "text": "Taflen ffeithiau am y chwistrell fo\u0302r garped"}, {"text_idx": "#000022", "text": "Mae\u2019r chwistrell fo\u0302r garped (Didemnum vexillum) yn rhywogaeth forol oresgynnol sy\u2019n dod yn wreiddiol o Japan ac sy\u2019n dechrau ymledu ar hyd arfordiroedd Cymru ac Iwerddon. Buodd Ecostructure yn ymchwilio i boblogaethau\u2019r chwistrell fo\u0302r garped ym Mo\u0302r Iwerddon, gan archwilio a oes gan rai poblogaethau addasiadau genetig sy\u2019n eu galluogi i ymledu\u2019n gynt. I ddysgu mwy am y chwistrell fo\u0302r garped, edrychwch ar y daflen ffeithiau ganlynol neu lawrlwythwch hi, ac mae yna groesair hefyd er mwyn i chi roi prawf ar eich gwybodaeth!"}, {"text_idx": "#000023", "text": "Yn addas ar gyfer myfyrwyr uwchradd uwch a choleg"}, {"text_idx": "#000024", "text": "Darllenwch grynodeb o\u2019n hymchwil yn 2021."}]